text: Sønderborg Kommune vil gerne bevare flygtninge projekt i Nordborg
  11 februar 2015 kl. 12.40
  Kommunen håber det bliver muligt at lave en aftale med Udlændingestyrelsen så initiativ manden Martin Zeissler kan fortsætte.
  Det vil være en skam hvis det frivillige initiativ i Nordborg, ikke længere kan fortsætte.
  Det siger formanden for Arbejdsmarkedsudvalget i Sønderborg Kommune Jan Prokopek Jensen i dag til TV SYD.
  -Martin Zeissler har gjort et flot stykke arbejde, og jeg håber meget på, at der kan findes en løsning, så han får mulighed for at kunne fortsætte.
  Arbejdet med asylansøgerne ligger i Staten helt præcist i Udlændingestyrelsen og ikke i kommunen, så det er styrelsen der ansætter personalet til arbejdet i asylcentrene. Men vi vil fra Sønderborg Kommunes side rigtig gerne hjælpe Martin med at undersøge muligheden for, at få lavet en aftale med Udlændingestyrelsen, siger Jan Prokopek Jensen.
  Martin Zeissler, der har været initiativtager til projektet ,har ellers netop meddelt, at han stopper, fordi han ikke føler, at arbejdet bliver anerkendt.
  Samtidig vil han ikke længere bruge så mange timer på frivilligt arbejde.
  